71 221 



dojam na svakoga od nas. — Dvor na Lokrumu nekadašnji je 

 samostan, koji da je utemeljio Rikard „Lavljega sixa" engleski 

 kralj, kad se je na povratku iz svete zemlje sa treće križarske 

 vojne iza užasne oluje i brodolomja spasao na tom otočiću. Dvor 

 je i danas posve jednostavno uređen: Sredinom ima prostran 

 dug hodnik, a sa strane nekadašnje redovničke ćelije, lijepe su 

 sobice, u kojima te još mnogo toga opominje na umnoga, no 

 nesretnoga Maksimilijana. Blagovalište u dvoru prostrana je dvo- 

 rana. Sa daleke prekrasne terase pred dvorom, zarasle divnim 

 cvijećem, pođosmo kroz lijepi maslinov gaj, koji resi obronke 

 sjevernoga vrhunca. Tu se uspinje nad blijedim izokolnim zele- 

 nilom ugledna tvrđica (Royal) gospodujući nad ulazom u malenu 

 dubrovačku luku. Čaroban je vidik sa toga vrhunca. Prema za- 

 padu puklo je beskrajno more prostirući se neprekinuto do južno- 

 italske obale. K sjeveru u onome nizu otočića, što dubrovačko 

 kopno na moru obrubljuju, vidiš zapušteni otočić sv. Andrije, 

 gdje te ruševine benediktinskoga samostana opominju na pje- 

 snika Mavra Vetranića i na njegovu u samoći ispjevanu „Re- 

 metu". Prema sjeveroistoku zapinje ti oko o strmoj svijetloj dal- 

 matinskoj obali; tamo leži slikoviti Dubrovnik opasan zidinama, 

 a nad njim goletni Srđ. K jugoistoku strši u vis gola Snijeznica 

 (1241 m.), negdašnji međaš dubrovačkoj slobodnoj općini i Za- 

 humlju, a još dalje uspeo se snježni Orjen (1898 m.), taj naj- 

 veći vrhunac čitave trojedne kraljevine. Kad smo čitav otok raz- 

 gledali, podvoriše nas prijazni Dominikovci osobito tečnim di- 

 njama i dobrom kapljicom. U to se već spremismo na odlazak. 

 Bolna srca, što morasmo tako brzo ostaviti taj raj, oprostismo 

 se s milom braćom Dominikovcima i otplovismo do kupališta na 

 Pločama. Naš vođ prof. P. pokazivao mi je sa broda onaj put iza 

 Ploča, kojim je toliko često šetao naš umni estetik dr. Fr. M. za 

 svoga boravka u Dubrovniku uživajući prekrasni izgled na otok 

 Lokrum i na otvoreno more. Samo je naš estetik bio sretniji 

 nego mi, jer je imao uvijek uza se „aparat" pak sije za spomen 

 snimio najljepše točke ovih divnih prijedjela. 



Iza prijatne morske kupelji vratismo se jedni čamcem na 

 naš brod, dok su drugi obišli Ploče, to lijepo i romantično pred- 

 građe dubrovačko, gdje se obdržavaju svaki tjedan sajmovi na 

 velikom tamošnjem trgu. Poslije večere odosmo još jedanput sa 

 Margite u Dubrovnik. Tuj smo bili u velike iznenađeni u Stra- 



